જામનગર તા. ૨૪ : અહીં સીટી બી-ડિવીઝન પોલીસ સ્ટેશનમાં દેવાભાઈ રાજાભાઈ પારીયા એ ફરીયાદ નોંધાવી છે કે , તા.૧૩–૦૯–ર૦૧૮ના નવા રેલ્વે સ્ટેશન સામે, આ કામના ફરીયાદી દેવાભાઈ પોતાના પરિવાર સાથે જયા રહી ધંધો કરે છે તે જગ્યા આ કામના આરોપી પક્ષના ચાંદનીબેન રાજેશભાઈ દતાણી પાસેથી આશરે દશેક વર્ષ પહેલા ભાડેથી રાખેલ છે જે અંગે આ કામના આરોપી કમલેશભાઈ નરોતમભાઈ દતાણી, કિશન કમલેશભાઈ દતાણી, મહેન્દ્રભાઈ નરોતમભાઈ દતાણી, દિનેશ નરોતમભાઈ દતાણી રે. જામનગરવાળા ઓ ભાડા ચીઠ્ઠી આપતા નથી આ જગ્યા અંગે નામદાર કોર્ટમાં દાવો ચાલુ હોવા છતા આ કામના આરોપીઓ કમલેશભાઈ નરોતમભાઈ દતાણી, કિશન કમલેશભાઈ દતાણી, મહેન્દ્રભાઈ નરોતમભાઈ દતાણી, દિનેશ નરોતમભાઈ દતાણી એ સને ર૦૧૪ માં ફરીયાદી દેવાભાઈને માર મારેલ હતો જે ફોજદારી કેસ ચાલુ હોય આજરોજ ફરીથી આ કામના ચારેય આરોપીઓ ગુન્હીત કાવતરું રચી ફરીયાદી દેવાભાઈને માર મારી વાસામાં મુંઢ ઈજા તથા ડાબા પગમા સાથળ અને ગોઠણ વચ્ચે છરીનો ઘા તથા માથામા છરાનો ઘા કરી ઈજા કરતા બન્ને જગ્યા ત્રણ ત્રણ ટાકા આવેલ હોય તેમજ જગ્યા ખાલી કરી દેવા દબાણ કરી પતાવી દેવાની ધમકી આપી જાહેરમાં એકબીજાઓએ ગુન્હા હીત કાવતરાના ભાગરૂપે હથીયારો સાથે ગુન્હો કરી જિલ્લા મેજીસ્ટ્રેટ સાહેબ જામનગરના હથીયાર બંધી જાહેરનામાનો ભંગ કરી ગુનો કરેલ છે.